«Առաջինը՝ ժողովուրդ հանեն մեր դեմ, փորձեն վարկաբեկել ինձ, ավագանու անդամներին, մեր աշխատակազմին, մեր կատարած աշխատանքը: Երկրորդ՝ հունիսի 12-ին լրանում է իմ քաղաքապետ ընտրվելու մեկ տարին... Մեկ երրորդով օրակարգ բերեն անվստահություն եւ իրենց քաղաքապետի թեկնածուն»,- նշում է Մարգարյանը եւ խոսքը փոխանցում քաղաքապետարանի իրավաբանական վարչության պետ Զավեն Առաքելյանին՝ մինչ այդ արձանագրելով հետեւյալը. «Ամեն օր չենք խոսելու, մի անգամ խոսելու ենք, ձեռք ձեռքի սեղմենք ու հանգիստ ամեն մեկս տարբեր ճակատում կռիվ տանք, որ անընդհատ չհավաքվենք, իրար վրա չկասկածենք, իրարից չճշտվենք: Ի վերջո, էսօր ամենաթանկը ժամանակն է, այս ամենը, ինչ եղավ, արագության հաշվին եղավ, այսինքն՝ էն մարդիկ արագ էին շարժվում, թույլ չէին տալիս մենք մտածենք եւ նման արդյունք եղավ, հիմա այդ արագությունը մենք պետք է ունենանք, որ կարողանանք մենք մեզ պաշտպանել»: